सुमेरपुर | स्थानीय पुलिस ने उच्च अधिकारियो के निर्देश पर बुधवार को स्कूल-कॉलेजों व शिक्षण संस्थानों के पास छात्राओं से छेडख़ानी करने वाले लड़कों और समाजकंटकों को पकडऩे का अभियान शुरू किया है। अभियान के तहत जवाई बांध रोड स्थित राजकीय बालिका उच्च माध्यमिक विद्यालय के बाहर से ऑपरेशन रोमियो के तहत पुलिस ने 3 जनों को गिरफ्तार किया। पुलिस ने अर्जुनसिंह पुत्र मानसिंह जाति रावणा राजपूत निवासी पुराडा रोड, लक्ष्मण पुत्र हिम्मतराम गर्ग निवासी महावीर टॉकीज के पीछे व दिव्यांश पुत्र सुनील मेघवाल निवासी हेमावास जिला पाली हाल सुमेरपुर के निजी दुकान पर कार्यरत को शांतिभंग में गिरफ्तार किया। साथ ही पुलिस ने स्कूल के बाहर खड़ी 6 मोटरसाइकिलों के चालान काटे व 1 मोटरसाइकिल चालक को शराब पीकर वाहन चलाने के जुर्म में गिरफ्तार किया।